Lugaw

*An *'lugaw***, pigbabaybay man na ***lugao***, iyo sarong luto gikan malapot na maluto sa [[Filipinas]]. Kabali sa luto nin lugaw iyo pupuwedeng maasgad o mahamis. Sa mga rehiyon kan Visayas, an maasgad na  ''lugaw'' iyo kolektibong pig-aapud na ***pospas**'. An *lugaw* iyo mahiwasan na hinihiling bilang sarong pamparahay na pagkakan sa Filipinas.

## Deskripsyon
An *lugaw*, tradisyonal na ginigibo sa nagkakalakaga na malapot na maluto (Tagalog: *malagkit*; Bisaya: *pilit*). An ordinaryong maputing bagas iyo pwede man pakalakagaan sa sobrang tubig. An pangenot na bersyon iyo may kadikit na harang huli sa paggamit nin asin, bawang, asin laya, o alternatibo gamit an asukar. An iba pang bersyon iyo pigluluto sa manok, sira, o karne nin orig o baka. Hinihiling ini bilang sarong pamparahay asin madaling matunaw na kakanon sa tulak na tipikal hinihimo sa pamahawan sagkod durante nin malipot asin mauran na panahon. Harus pigsisirbe man ini sa mga tawong igwang helang o dae makabuhat, sagkod sa mga aki asin sa mga gurang.

An lugaw iyo harus pigkakakan nin mainit o maimbong. Pwede man ini mainit liwat kun kakaagan nin kadikit na tubig. Alagad an mga bersyong panghimagas iyo malipot o partidang nagyelo.

## Mga baryente
An *lugaw* iyo pwedeng ipares o kaagan pa nin nagkapirang mga lain na lutoon asin salak.

### Maasgad

An kadaklan sa maasgad na bersyon kan *lugaw* iyo gikan hale o naimpluwensyahan kan Intsik na istilo kan "congee", na iyo dinara kan mga Tsino-Filipino na migrante. Naliwat na ini sa laog nin pirang mga siglo para maggamit nin mga Filipinong salak asin lokal na pagnamit. An Filipinong maasgad na *lugaw* iyo tipikal na mahibog kaysa sa iba pang mga Asyanong congees huli ta minagamit sinda nin malapot na maluto. Tradisyonal sinda na pigsisirbe kaiba an kalamansi, tawyo, o patis bilang mga kondimento. An maasgad na *lugaw* iyo harus pinapares kaiba an karne o mga lutoon hale sa kadagatan. An pinakabisto iyo an *tokwa't baboy* (kubikong tofu asin karne nin orig).

* *Arroz caldo* – *lugaw* na kadakol nin laya asin pigkagan nin tostadong bawang, iskalyon, asin itom na paminta kaiba an pigpakalakagaang sugok. An harus na bersyon iyo nagdadagdag nin safflower (*kasubha*) kaya nagigin malagiyaw ini.
* *Goto* – *lugaw* na ginibo kaiba an *goto* (tripe) asin laya. Pigkaagan ini nin tostadong bawang, iskalyon, sagkod itom na paminta.

### Panghimagas

An mahamis na bersyon kan *lugaw* iyo may karakter na Filipino. Kaiba digdi an:

* *Binignit* – *lugaw* kaiba an gata asin nagkapirang binaak na prutas, *jelly desserts* (arug kan *sago*, tapioca pearls, *kaong*, asbp.), sagkod *root crops* (arug kan kamote, taro, asin *ube*). An mga rehiyohal na ngaran kaini iyo *giná-tan*, *tabirák*, *alpahor*, *ginettaán*, *ginat-ang lugaw*, asin *kamlo.*
* *[[Samporado]]* – sarong *lugaw* kun sain kaiba an tsokolate asin gatas. Ini an katutubong adaptasyon kan Mehikanong inomon na *champurrado*. Tradisyonal man ining pinapares sa *tuyo*.
* *Ginataang mais* – *lugaw* na ginibo kaiba an gata asin mahamis na mais.
* *Ginataang munggo* – *lugaw* kaiba an tostadong munggo, asukar, asin gata. Pwede man kaagan nin mais.

## Hilingon man

* Ginataan
* Tuba

## Toltolan